
Act adiţional nr. 2 
la Contractul de închiriere nr. 1345/28.01.2013


Părţile contractante:
1. COMUNA CORNETU, cu sediul în comuna Cornetu, Sos. Alexandriei nr. 140, judeţul Ilfov, tel. 021/468.92.20, fax  021/468.90.20, email: primaria@primariacornetu.ro, cod fiscal 4364470, cont RO70TREZ42121A300530XXX deschis la Trezoreria judeţului Ilfov, reprezentată prin Primarul comunei, dl. Adrian-Eduard STOICA, în calitate de LOCATOR
şi
2. TRIBUNALUL ILFOV – pentru judecătoria CORNETU, cu sediul oraş Buftea, Str. Ştirbei Vodă nr. 24, judeţul Ilfov, cod fiscal 29342362, cont RO66TREZ23A610600203004X, deschis la Direcţia Trezoreriei Buftea, telefon/fax 021/312.23.45, reprezentat prin reprezentat prin judecător Lavinia Calina ROMAN, în calitate de președinte şi Loredana Nicoleta ZALANA, Manager Economic, în calitate de LOCATAR 

Având în vedere consecințele  incendiului din data de 04.03.2024 la care a fost supusă clădirea Casa de Cultură din Comuna Cornetu, sos. Alexandriei, nr. 138, jud. Ilfov, spațiu în care își desfășura activitatea Judecătoria Cornetu, prin contractul de închiriere nr. 1345/ 28.01.2013, pe o suprafața utilă totală de 1.986,31 mp;

Ţinând cont că utilizarea în continuare a imobilului este necesară pentru desfăşurarea activităţilor de inventariere a dosarelor, registrelor, mapelor de sentinţe şi încheieri, respectiv alte documente preconstituite specifice activităţii de judecată, operaţiuni ce presupun un volum mare de activitate şi care trebuie efectuate sub paza asigurată de către Jandarmeria Română atât în ceea ce priveşte sediul, cât şi bunurile şi valorile aparţinând instanţei, potrivit art. 132 din Legea nr. 304/2022 privind organizarea judiciară;
În condiţiile în care activitatea specifică de judecată a Judecătoriei Cornetu este restrânsă şi se desfăşoară temporar în spaţiul Judecătoriei Buftea;
 Au convenit încheierea prezentului Act Adiţional nr. 2 la contractul  de închiriere nr. 1345/ 28.01.2013 în conformitate cu prevederile art.17 din contract:

Articol unic -  Cap. IV. Chiria, art. 4 se modifică după cum urmează: Începând cu data de 04.03.2024, chiria lunara pentru folosirea spatiului este de 16.519 lei/luna, pe durata de

 timp în care Judecătoria Cornetu îşi desfăşoară activitatea restrâns. 

Celelalte clauze contractuale rămân neschimbate.
Prezentul act adiţional, având în compunere 2 (doua) file, s-a încheiat în 2 (două) exemplare originale, câte 1 (un) exemplar pentru fiecare parte.

